Kamp glume Stagedor Manor - izvor mladih talenata
U tri tjedna intenzivnih proba u ovom ljetnom kampu u državi New York, mladi glumci iz cijelog svijeta postave čak 13 predstava
Svaki trotjedni kamp završava svečanom dodjelom nagrada, uz dosta zagrljaja i suza. Tužni su jer kamp završava, no za mnoge od njih, kraj kampa ujedno je i početak ispunjavanja snova da će jednoga dana postati zvijezde Među ljetnim aktivnostima za djecu u Sjedinjenim Državama popularna je i dramska aktivnost gdje ona uče o kazalištu i organiziraju predstave. Djeca koja pohađaju ljetni dramski kamp u , u saveznoj državi New York, dobit će vrlo intenzivno upoznavanje s profesionalnim kazalištem i organizirati čak 13 predstava. Radi se o mladim talentima koji vole pjevanje, ples i glumu, i voljni su izdržati duge sate na probama. Renovirani hotel u planinama Catskill, dva sate vožnje sjeverno od New Yorka, čini se kao vrlo neobično mjesto za zvijezde Broadwaya i Hollywooda. „Čuo sam za ovaj ljetni kamp, gdje djeca iz cijelog svijeta mogu doći i organizirati 13 predstava u tri tjedna, a holivudski lovci na talente dolaze ih gledati. Nisam mogao vjerovati da takvo mjesto postoji.“ Novinar otkrio je da takvo mjesto zaista postoji. Zove se Stagedoor Manor, a neki od slavnih glumaca koji su u prošlosti pohađali ovaj kamp su Robert Downey Jr., Jennifer Jason Leigh i Mandy Moore. Kamp, koji je s radom počeo 1975. godine, održava trotjedne aktivnosti, za oko 280 mladih ljudi godišnje. Prošle godine pridružio im se i Mickey Rapkin, te je i sam pohađao duge probe i radionice i družio se s ovim mladim ljudima u njihovo slobodno vrijeme. On kaže: „Ono što je drugačije u ovom kampu su izazovi koji se postavljaju pred ove mlade ljude. Daju im se zrele uloge, kako bi se vidjelo što od njih mogu učiniti. Ideja da bi tinejdžeri mogli raditi festival Sondheimovih djela zvuči zastrašujuće jer su mjuzikli Stephena Sondheima vrlo teški, a melodije komplicirane. Ne biste vjerovali da oni to mogu pripremiti za tri tjedna, ali zaista mogu.“ U svojoj novoj knjizi, , Rapkin piše o troje mladih ljudi koje je sreo u Stagedoor Manoru. imao je samo 14 godina kada je pohađao ovaj kamp prvi put. U potrazi za novim znanjima, kaže on, vraćao se sljedeća tri ljeta: „Osjećam da je ovo pravo mjesto za mene. Najbolji način da se uči jest da nastupamo, da moramo upamtiti ono što govorimo na pozornici, i da vidimo svoje vršnjake koji čine isto što i mi. I ja odmah želim biti bolji.“ Katzman kaže da su stvari koje je naučio u kampu odličan temelj za njegovu budućnost. Trenutno je student glazbenog kazališta na sveučilištu Michigan. Devetnaestogodišnja  studentica je kazališne umjetnosti na Sveučilištu New York, i kaže da je zadivljena tempom i metodom učenja na ovom kampu: „Prvog dana održavaju se audicije i uzimaju nam mjere za kostime. Dakle, odmah počinjemo s radom, i zaista se moramo dosta truditi, jer imamo samo dva i pol tjedna da organiziramo neke vrlo složene predstave. To je ogroman pritisak, no dosta se i nauči, jer to i jest dio našeg učenja, da se u tako kratkom vremenu sve pripremi.“ Kako bi mogli organizirati 13 predstava broadwayskog stila u samo tri tjedna, ovi mladi ljudi moraju biti dobro pripremljeni. Oni to i jesu, kaže kazališni redatelj iz New Yorka Raymond Zilberberg: „Probe se održavaju dva puta dnevno po četiri sata. A između proba, imamo predavanja plesa, tehnika pjevanja i glume.“ Svaki trotjedni kamp završava svečanom dodjelom nagrada, uz dosta zagrljaja i suza. Tužni su jer kamp završava, no za mnoge od njih, kraj kampa ujedno je i početak ispunjavanja snova da će jednoga dana postati zvijezde.